**BEKENDTGØRELSE**

Bekendtgørelse om validering, verifikation og udlevering af domænenavnsregistreringsdata[[1]](#footnote-1))

I medfør af § 11, stk. 8, og § 32, stk. 3, i lov nr. … af … om foranstaltninger til sikring af et højt cybersikkerhedsniveau (NIS 2-loven) fastsættes:

Kapitel 1

*Anvendelsesområde og definitioner*

1. Denne bekendtgørelse finder anvendelse på topdomænenavneadministratorer og enheder, der leverer domænenavnsregistreringstjenester, som er omfattet af NIS 2-loven.
2. I denne bekendtgørelse forstås ved:

1) Syntaktisk validering: En sikring af, at data er korrekt formateret på tværs af indtastningsfelter.

2) Operationel verifikation: En sikring af, at indsamlede kontaktoplysninger er funktionelle og muliggør kontakt.

3) Identitetsverifikation: Indsamling og validering af information om en registrant for at sikre, at registranten er den, som registranten udgiver sig for at være.

4) Elektronisk identifikation: Det at bruge personidentifikationsdata i elektronisk form, der entydigt repræsenterer enten en fysisk eller juridisk person eller en fysisk person, der repræsenterer en juridisk person.

5) Kontaktpunkt: En fysisk eller juridisk person, som har fået overdraget ansvaret fra en registrant til at administrere et domænenavn på registrantens vegne, og som kan udføre alle handlinger vedrørende et domænenavn, herunder ændre i domænenavnsregistreringsdata, foretage fornyelse af domænenavnet eller overføre domænenavnet til en anden part.

6) DNS-misbrug: Det at et domænenavn anvendes som en del af et botnet, anvendes til phishing eller pharming, eller anvendes til at sprede malware eller spam, når spam fungerer som en leveringsmekanisme for botnet, phishing eller pharming.

7) Legitime adgangssøgende: En fysisk eller juridisk person, der fremsætter en anmodning i henhold til EU-retten eller national ret i en af EU’s medlemsstater om at få adgang til ikke-offentligt tilgængelige domænenavnsregistreringsdata, herunder personoplysninger.

8) Hasteanmodninger: En anmodning, der fremsættes i tilfælde af situationer, som udgør en overhængende fare for liv, alvorlig personskade, offentlige institutioner, kritisk infrastruktur eller udnyttelse af børn.

Kapitel 2

*Validerings- og verifikationsprocedurer for e-mailadresse og telefonnummer*

1. Ved registrering af et domænenavn eller ved hver fornyelse af et eksisterende domænenavn skal topdomænenavneadministratorer og enheder, der leverer domænenavnsregistreringstjenester, sikre, at registrantens kontakt-e-mailadresse og telefonnummer er syntaktisk valideret og operationelt verificeret i medfør af stk. 4, jf. dog stk. 5 og 6.
   1. Hvis registranten på registreringstidspunktet har et kontaktpunkt, eller på et senere tidspunkt etablerer et kontaktpunkt, der administrerer domænenavnet, skal der ved registrering af et domænenavn, ved registrering af et kontaktpunkt eller ved ændring af et eksisterende kontaktpunkts kontaktoplysninger gennemføres en syntaktisk validering og en operationel verificering efter stk. 4 for kontakt-e-mailadressen og telefonnummeret for kontaktpunktet i tilfælde af, at de er forskellige fra registrantens kontakt-e-mailadresse eller telefonnummer.
   2. Den syntaktiske validering og operationelle verificering efter stk. 1 skal også udføres, hvis:

1) et domænenavn overføres til en anden registrant,

2) topdomænenavneadministratoren eller enheden, der leverer domænenavnsregistreringstjenester, modtager en skriftlig begrundet mistanke om, at et domænenavn anvendes i forbindelse med DNS-misbrug, eller

3) topdomænenavneadministratoren eller enheden, der leverer domænenavnsregistreringstjenester, modtager en skriftlig begrundet mistanke om, at kontaktoplysninger for et domænenavn ikke er korrekte.

* 1. Den syntaktiske validering og operationelle verifikation skal mindst omfatte følgende:

1) at e-mailadressen er formateret i overensstemmelse med RFC5322,

2) at e-mailadressen er operationelt verificeret,

3) at telefonnummeret er formateret i overensstemmelse med ITU-T E 164’s anbefalinger for internationale telefonnumre, og

4) at telefonnummeret er operationelt verificeret.

*Stk. 5.* Hvis elektronisk identifikation anvendes til at verificere en registrants navn efter stk. 1, og registranten mindst én gang årligt bekræfter dennes kontakt-e-mailadresse og telefonnummer, kan den syntaktiske validering og den operationelle verificering af registrantens kontakt-e-mailadresse og telefonnummer efter stk. 1 undlades ved fornyelsen af et domænenavn.

*Stk. 6.* Hvis en registrant registrerer eller har registreret flere domænenavne under samme topdomænenavn, er det tilstrækkeligt at udføre den syntaktiske validering og operationelle verificering af registrantens kontakt-e-mailadresse og telefonnummer efter stk. 1 for ét af registrantens domænenavne.

Kapitel 3

*Verifikationsprocedurer af registrantens navn*

1. Ved registrering af et domænenavn skal topdomænenavneadministratorer og enheder, der leverer domænenavnsregistreringstjenester, i det omfang der er mulighed for det, anvende elektronisk identifikation til at verificere en registrants navn, jf. dog stk. 2 og 6.
   1. Hvis en topdomænenavneadministrator og en enhed, der leverer domænenavnsregistreringstjenester, ikke har mulighed for at anvende elektronisk identifikation til at verificere en registrants navn, anvendes i stedet en risikobaseret tilgang. Den risikobaserede tilgang skal tage hensyn til bedste praksis på området.
   2. Den risikobaserede tilgang anvendes ved registrering af et domænenavn og ved hver fornyelse af et eksisterende domænenavn.
   3. Hvis den risikobaserede tilgang viser, at en registrering udgør en medium eller høj risiko for at blive anvendt i ondsindet øjemed, skal topdomænenavneadministratoren og enheden, der leverer domænenavnsregistreringstjenester, gennemføre en identitetsverifikation af registranten.
   4. Verifikation af en registrants navn efter stk. 1 eller 2 skal også udføres, hvis

1) et domænenavn overføres til en anden registrant,

2) topdomænenavneadministratoren eller enheden, der leverer domænenavnsregistreringstjenester, modtager en skriftlig begrundet mistanke om, at et domænenavn anvendes i forbindelse med DNS-misbrug, eller

3) topdomænenavneadministratoren eller enheden, der leverer domænenavnsregistreringstjenester, modtager en skriftlig begrundet mistanke om, at kontaktoplysninger for et domænenavn ikke er korrekte.

*Stk. 6.* Hvis en registrant registrerer eller har registreret flere domænenavne under samme topdomænenavn, er det tilstrækkeligt at udføre den elektroniske identifikation til at verificere registrantens navn efter stk. 1 for ét af registrantens domænenavne eller at anvende den risikobaserede tilgang til at verificere registrantens navn efter stk. 2 for ét af registrantens domænenavne.

Kapitel 4

*Manglende validering eller verifikation af domænenavnsregistreringsdata*

1. Hvis kontakt-e-mailadressen eller telefonnummeret for registranten af et domænenavn eller et eventuelt kontaktpunkt ikke kan valideres syntaktisk og verificeres operationelt, jf. § 3, stk. 1 og 2, eller hvis navnet på registranten ikke kan verificeres, jf. § 4, stk. 1 og 2, kan domænenavnet først gøres aktivt, når validering og verificering af kontakt-e-mailadresse og telefonnummer samt verificeringen af navnet på registranten er gennemført med et tilfredsstillende resultat.
   1. Hvis kontakt-e-mailadressen eller telefonnummeret for en eksisterende registrant ved fornyelse af et domænenavn ikke kan valideres syntaktisk og verificeres operationelt, jf. § 3, stk. 1, registrantens navn ikke kan verificeres ved fornyelsen, jf. § 4, stk. 3, eller i situationer omfattet af § 3, stk. 3, eller § 4, stk. 5, skal domænenavnet suspenderes eller slettes inden for 30 dage, hvis ikke validering og verificering kan ske forinden på baggrund af opdaterede oplysninger fra registranten.

Kapitel 5

*Anmodninger om adgang til domænenavnsregistreringsdata*

1. Topdomænenavneadministratorer og enheder, der leverer domænenavnsregistreringstjenester, skal på baggrund af en lovlig og behørigt begrundet anmodning fra en legitim adgangssøger give adgang til de anmodede specifikke domænenavnsregistreringsdata uden unødigt ophold og under alle omstændigheder inden for 72 timer. Er der tale om hasteanmodninger fra en legitim adgangssøger, skal de anmodede specifikke domænenavnsregistreringsdata dog gives inden for 24 timer.
   1. Hvis topdomænenavneadministratoren eller enheden, der leverer domænenavnsregistreringstjenester, er den forkerte adressat for en hasteanmodning efter stk. 1, skal afsenderen af anmodningen gøres opmærksom på dette inden for 24 timer.
   2. For øvrige adgangssøgende skal topdomænenavneadministratorer og enheder, der leverer domænenavnsregistreringstjenester, på baggrund af en behørigt begrundet anmodning om adgang til specifikke ikke-offentliggjorte domænenavnsregistreringsdata inden for 72 timer efter modtagelse af anmodningen oplyse, om adgang gives til de domænenavnsregistreringsdata, som anmodningen vedrører.
   3. Hvis en anmodning efter stk. 3 hverken helt eller delvist imødekommes, medsender topdomænenavneadministratorer eller enheder, der leverer domænenavnsregistreringstjenester, en begrundelse herfor.

Kapitel 6

*Påbud*

1. Der kan meddeles påbud til topdomænenavneadministratorer og enheder, der leverer domænenavnsregistreringstjenester, med henblik på at sikre overholdelse af §§ 3-6.

Kapitel 7

*Straffebestemmelser*

1. Med bøde straffes den, der
   * 1. overtræder § 3, stk. 1-4, § 4, stk. 1-5, § 5 eller § 6 eller
     2. undlader at efterkomme påbud efter § 7.
   1. Der kan pålægges selskaber m.v. (juridiske personer) strafansvar efter reglerne i straffelovens 5. kapitel.

Kapitel 8

*Ikrafttrædelse*

1. Bekendtgørelsen træder i kraft den 1. juli 2025.

[Hovedunderskriver]

/

[Medunderskriver]

1. Bekendtgørelsen gennemfører dele af Europa-Parlamentets og Rådets direktiv (EU) 2022/2555 af 14. december 2022 om foranstaltninger til sikring af et højt fælles cybersikkerhedsniveau i hele Unionen, om ændring af forordning (EU) nr. 910/2014 og direktiv (EU) 2018/1972 og om ophævelse af direktiv (EU) 2016/1148 (NIS 2-direktivet), EU-Tidende 2022, nr. L 333, side 80. [↑](#footnote-ref-1)